**„Kutatási eredményekről SZABadon”**

**FELHÍVÁS**

**Fiatal kutatók tudományos eredményeinek bemutatása online térben**

Az MTA Szegedi Akadémiai Bizottsága (a továbbiakban: SZAB) a határon innen és túli régióban folyó tudományos kutatómunka ösztönzése céljából **felhívás**t tesz közzé Bács-Kiskun, Békés és Csongrád-Csanád megyékben, valamint a Vajdaság, Temes és Arad megyékben élő, **fiatal, 40 év alatti kutatók részére tudományos eredményeik közérthető módon való ismertetése, a fiatal hallgatók, pályakezdők érdeklődésének felkeltése, a kutatómunka vonzóvá tétele érdekében.**

Pályázni a kutatási eredményeket max. 15. percben bemutató, saját eszközzel készített, új, eredeti jellegű kutatási eredményt, az MTA SZAB arculati elemeit tartalmazó **videóval, hangalámondásos prezentációval,** stb.lehet.

A pályázatok benyújtása annak visszavonásáig folyamatos, a [szab@tab.mta.hu](mailto:szab@tab.mta.hu) email címére való megküldésével.

Minden hónap 15. napjáig beérkezett pályázatok véleményezését a SZAB illetékes szakbizottsága látja el, a kutatási eredmények SZAB honlapján, illetve youtube csatornáján való online megjelenéséről a döntést a SZAB elnöksége hozza meg, amelyről elektronikus úton értesíti a pályázót.

A pályázatok benyújtásakor kérjük annak feltüntetését, hogy a kutatómunka tematikusan a SZAB mely szakbizottságához, munkabizottságához kapcsolódik.

A pályázati anyaghoz csatolni kell a felhívás *1. mellékletét* képező Nyilatkozatot.

Az arculati elemek letölthetők a SZAB honlapjáról: <https://tab.mta.hu/szegedi-teruleti-bizottsag>

Szeged, 2021. február 1.

a SZAB Elnöksége

*számú melléklet*

**NYILATKOZAT**

Hozzájárulok, hogy személyes adataimat a pályázat kiírója nyilvántartásba vegye, megismerje és azokat – kizárólag a pályázat lebonyolítása, értékelése céljából – a bíráló bizottság számára átadja, illetőleg maga kezelje. Online megjelenés esetén személyes adataim (különösen nevem) a pályázat kiírójának kommunikációja során felhasználhatók, rólam képmás és/vagy hangfelvétel készülhet, és azt a pályázat kiírója kommunikációja során nyilvánosságra hozhatja, honlapján, sajtótudósításában időbeli korlátozás nélkül elhelyezheti, felhasználhatja, beszámolóiban megjelenítheti.

Hozzájárulok továbbá a pályázáskor rendelkezésre bocsátott személyes adataimnak az azonosítás célja érdekében szükséges mértékben történő nyilvánosságra hozatalához.

Nyertes pályázat esetén hozzájárulok pályaművemnek az MTA SZAB youtube csatornájára, honlapjára való feltöltéséhez, elektronikus úton, infokommunikációs eszközök útján való időbeli és térbeli korlátozás nélküli közzétételéhez.

Kijelentem, hogy a pályázati felhívásra általam benyújtott pályamű a saját szellemi alkotásom, az nem sérti harmadik személy személyiségi, szerzői, iparjogvédelmi jogait, illetve nyilvánosságra hozatalához nem szükséges harmadik személy beleegyezése.

A pályázati kiírás feltételeit megismertem és elfogadom, azt magamra nézve kötelezőnek tartom.

Tudomásul veszem, hogy a pályázat elbírálásával, a bíráló bizottság döntésével szemben fellebbezésnek nincs helye.

Kelt: ………………., 2021. …………………… hó ….. nap

pályázó aláírása